google/wiki40b huggingface dataset:
Den antarktiske kontinentalplaten

Subduksjon under Sør-Amerika

Antarktisplaten begynte å bli presset ned under Sør-Amerika for 14 millioner år siden i Miocen-epoken. I begynnelsen subdukterte den bare under den sørligste spissen av Patagonia, noe som betyr at Chile trippelpunkt lå nær Magellanstredet. Etter hvert som den sørlige delen av Nazcaplaten og Chileryggen ble konsumert av subduksjon, begynte de nordligere områdene i Antarktisplaten å bli presset under Patagonia, slik at Chile trippelpunkt i dag ligger ved Taitaohalvøya på 46°15'S.
Subduksjonen av Antarktisplaten under Sør-Amerika har løftet Patagonia, siden den reduserte den tidligere kraftige nedtrekkstrømmen til Jordens mantel forårsaket av subduksjonen av Nazcaplaten under Patagonia. Den dynamiske topografien som er forårsaket av dette løftet har hevet kvartære terrasser og strender ved Atlanterhavskysten av Patagonia.
Endalen

Endalen er en rundt syv kilometer lang sidedal til Adventdalen på Spitsbergen, Svalbard. Den er en u-dal, med bratte sider og flat bunn. Den munner ut i Adventdalen mellom Bayfjellnosa og Lindholmhøgda, rundt fire kilometer øst for Longyearbyen. Øverst i dalen ligger Bogerbreen, som er kilde for Endalselva som renner gjennom dalen. Breen har en mektig morene med ganske brede smelteelver, som så vidt kan forseres.
Om lag to kilometer innover fra Adventdalen ligger den nå nedlagte Gruve 5, på østsida av Endalen.
Navnet betyr «Dal nr. 1» og ble først brukt av det amerikanske selskapet Arctic Coal Co., som drev kullgruver i Longyeardalen, og som i 1916 ble overtatt av Store Norske.
I 1933 flyttet Store Norske et hus fra Todalen og over til Endalen, det ble brukt for anleggs- og fangstformål.
Endalen er et snøscooterfritt område. Man kan gå til fots eller på ski over til Colesdalen herfra, stien går langs den vestre fjellsida av dalen mens østsiden er full av rasblokker og vanskelig å forsere.
Flå musikkorps

Flå musikkorps er et brassband med base på Ler i Melhus kommune, Trøndelag. Korpset ble stiftet i 1897, og er tilknyttet Norges musikkorps forbund. Korpset har siden 2003 deltatt i norgesmesterskapet for brassband i Bergen.
Sansepolcro

Historie

Ifølge tradisjonen ble byen grunnlagt omkring år 1000 av de to pilegrimene Arcanus og Aegidius, som her grunnla et bedehus (som nå er katedralen) under deres hjemkomst fra det hellige land.
Adrianopel-traktaten (1713)

Adrianopel-traktaten ble undertegnet i 1713 under den store nordiske krigen.
Den russiske tsaren Peter den store fulgte etter Karl XII av Sverige etter det svenske nederlaget i slaget ved Poltava. Karl XII rømte inn i Det osmanske riket, men Peter den store krevde å få ham utlevert. Da sultanen nektet, sendte russerne inn en styrke i Det osmanske riket, men ble fanget av en langt større osmansk styrke ved elven Prut. Peter den store klarte å forhandle fram denne avtalen om tilbaketrekking, med enkelte territoriale konsesjoner og lovnad om å trekke styrkene sine ut av Det tysk-romerske riket og la Karl XII vende tilbake til Sverige i fred. Vilkårene ble fremforhandlet i Adrianopel.
Collegial-Tidende

Collegial-Tidende var navnet på et dansk tidsskrift som kom ut i perioden 1798—1848. Tidsskriftet inneholdt mengdevis av opplysninger om offentlige foranstaltninger som forordninger, reskripter og avgjørelser fattet av Kollegiene. I de eldre årgangene inneholdt det også justissaker, utnevnelser og avskjedigelser, ledige embeter, benådninger med ordener og beretninger fra offentlige myndigheter. Fra 1841 het det Ny Collegial-Tidende.
Andrius Velička

FBK Kaunas

Velička begynte sin karriere i FBK Kaunas, som har dominert litauisk eliteserie de siste årene, i 1996. Han hadde korte lånopphold i russiske Anzji Makhatsjkala og kasakhstanske Irtysh Pavlodar i 2002 og 2003. Mens han var i Kaunas spilte han over 150 kamper og scoret over 100 mål for klubben.

Hearts

Sommeren 2006 gikk Velička på et låneopphold til Heart of Midlothian i Skottland. Han debuterte for klubben 9. september 2006 mot klubben St Mirren, i en kamp som Hearts tapte 0-1. Etterhvert fikk Velička mer spilletid for klubben og scoret flere mål, mange av disse var viktige i poengfangsten for Hearts.

Viking FK

I 2008 gikk Velička fra Skottland til Norge da han signerte en fire-årskontrakt med Viking 26. februar det året. Han scoret allerede i debutkampen som ble spilt mot Hamarkameratene 6. april, men Viking tapte likevel kampen 2-3. Han spilte 18 kamper og scoret 6 mål for Viking.

Rangers FC

14. juni 2008 godtok Viking et bud på Velička fra den skotske storklubben Rangers. To dager etterpå, 16. juni, signerte Velička en tre og et halvt-årskontrakt med Rangers og sluttet seg til troppen og klubben 14. juli.
Velička debuterte for Rangers i en kvalifiseringskamp til Champions League 30. juli 2008 mot sit gamle lag FBK Kaunas. Han kom inn som innbytter i andre omgang, og etter at han bommet på en lett mulighet scoret Kaunas, etterfulgt av at Rangers ble slått ut. Velička gjorde det bedre i ligakampene, blant annet scoret han det eneste målet i 1-0 seiren over Falkirk. Til tross for dette målet og at han startet den påfølgende kampen mot sin tidligere klubb Hearts mistet Velička tilliten på Ibrox Stadium og spilte ikke for klubben igjen før borteoppgjøret mot Falkirk april 2009. Han fikk starte den neste kampen mot Motherwell og scoret etter at bare to minutter var spilt av kampen. Han scoret igjen neste uke borte mot Hiberian i et oppgjør som endte 3-2 til Rangers, og nettet sitt tredje på tre kamper på rad mot St. Mirren i cupen.

Bristol City

17. august 2009 gikk Velička på et års langt låneopphold i Bristol City på grunn av svært begrenset spillemuligheter hos Rangers.

Aberdeen

Den 31. august 2010 gikk Velička på lån til Aberdeen fra Rangers, som varte ut sesongen. Han scoret hans første mål for Aberdeen mot Inverness Caledonian Thistle den 9. november 2010, som de tilslutt tapte 1-2. Avtalen var et bytte, hvor Velička gikk til Aberdeen og Richard Foster gikk til Rangers.
Åmotsdalen

Geografi

Fra bygdelaget Engan ca 15 km sør for Oppdal sentrum strekker Åmotsdalen seg vestover og senere mot sørvest ca. 25 km mot Dovrefjell. Åmotselva har sin kilde i Åmotsvatnet, i luftlinje ca 6 km nordvest for Snøhetta. Elva renner derfra ned gjennom Åmotsdalen mot Engan hvor den munner ut i hovedvassdraget Driva. Langs nordsiden av Åmotselva går det vei (bomvei) frem til parkeringsplassen ca. 2 km vest for Stølgjerdet. Dette er utgangspunkt for fotturer bl.a. til Åmotsdalshytta (33 km fra Engan – ca. 10 timer), Loennechenbua og Snøhettamassivet.

Næringsliv

Fremst i dalen ligger Åmotsdalen gård fra ca 1620. Her var det tradisjonell husdyrdrift fram til den ble fraflyttet på 1990-tallet. Etter mange år som fritidseiendom og med utleid jord har nå gården fått ny eier som har påbegynt en høyst nødvendig og omfattende restaurering for å bevare de eldgamle bygningene. Inne i selve dalen var det tidligere seterdrift men i dag er området benyttet som sommerbeite for husdyr.

Geologi

Geologisk hører Åmotsdalen til den ytre randen av Snøhettamassivet som består av kvartsitt. Dette er omdannet sandstein bestående hovedsakelig av kvarts, kalifeltspat og muskovitt hvilket gir materialet en lys farge. Sanden ble avsatt av elver forgrenet ut over store områder av et lavliggende kontinent på slutten av urtiden (900 - 600 mllioner år siden). Her finnes også bergarten kvartsskifer (meta-arkose) kjent som Oppdalskifer. Opprinnelig var dette elvesandstein men hadde en annen utvikling enn avsetningen av Snøhettasandstein. Skifrigheten kommer fra overskyvning i fjellkjededannelsen. Iapetushavet ble borte da de gamle kontinentene igjen kolliderte og dannet superkontinentet Pangaea. Under kollisjonen ble det ene kontinentet skjøvet over det andre og Oppdalskiferen kom til å ligge sammen med Snøhettakvartsitten. Ved Åmotsdalshytta er vi inne i de eldste bergartene i Dovrefjell, gneis. Dette er bunngneis, en del av det gamle superkontinentet som har overlevd med små endringer helt til i dag.
I nyere tid ble det høsten 1991 funnet et til da ukjent mineral i Åmotsdalen. Mineralet fikk navnet Isbrekkenitt etter finneren Kjell Arve Isbrekken. Blokkene ble funnet på Gråurdfjellet sør for Åmotsdalen ikke langt fra Snøhetta. Den største blokken var på 50-60 kilo, alle blokkene hadde skarpe kanter og kan derfor neppe være transportert langt fra opprinnelsesstedet under siste istid. Steinblokkene inneholdt gull (200 gram per tonn), men også sølv, kopperkis og svovelkis.

Friluftsliv

Det frodige landskapet blir flittig benyttet av både norske og utenlandske turister til fotturer og fisking i elva. Av de utenlandske turistene kommer de fleste fra Nederland, som her finner et landskap i sterk kontrast til sitt hjemland.

Vern

Åmotsdalen er vernet som landskapsvernområde og anbefalt som kulturvern.
Donald Keene

Bakgrunn

Donald Keene var sønn av en handelsmann som solgte radioapparatdeler til Europa. Da han reiste sammen med faren til Europe for første gang, da han var ni år gammel, ble han interessert i fremmedspråk og begynte å studerte klassisk litteratur og kinesisk ved Columbia University da han var 16 år gammel. Der fikk han en bachelorgrad i 1942. 
Han studerte japansk i United States Navy og arbeidet som tolk og oversetter av dokumenter under Stillehavskrigen; hans oppdrag var blant annet å forhøre japanske krigsfanger.

Japanolog

Etter dimittering fortsatte han studiene ved Columbia University, og avsluttet dem i 1947 med en mastergrad. Deretter studerte han ett år til ved Harvard University, samt ett år ved University of Cambridge. Der fikk han en mastergrad til, og var ansatt som lektor mellom 1949 og 1953. Fra 1953 til 1955 studerte han ved Universitetet i Kyoto. Keene hadde to doktorgrader: fra Columbia University (1951) og fra Cambridge University (1978). 
I 1970 ble han innvalgt i American Academy of Arts and Sciences og i 1986 i American Academy of Arts and Letters. Han er mottaker av Den oppadstigende sols orden (2. klasse), av Kulturordenen (2008, som første utlending) og av Litteraturprisen Yomiuri (også som første utlending).
Keene oversatte en rekke japanske forfattere til engelsk, blant andre Yukio Mishima (som han var venner med), Yasunari Kawabata, Kōbō Abe og Osamu Dazai.

Privat

I 2011 bosatte han seg i Japan, og i 2012 ble han japansk statsborger. Han brukte 鬼怒鳴門 som japansk navn (Kiin Donarudo).
Keene var aldri gift, men adopterte en sønn i 2013, den da 62 år gamle japanske shamisenutøveren Seiki Uehara, som skiftet etternavn til «Kiin» («Keene»).
Keene døde den 24. februar 2019 i Tokyo av hjertesvikt.
Othnocerus

Utseende

En middelsstor, lang og tynn, rødbrun trebukk. Oversiden er blank, tydelig punktert og fint hårete med lange, oppstående hår. Antennene er litt lengre enn kroppen, det innerste leddet noe fortykket. Pronotum er rundet, innsnevret ved roten, noe lengre enn bredt. Dekkvingene er smale og jevnbrede, rødbrune, rundet i spissen. Beina er nokså slanke, baklårene litt klubbeformede, leggene påfallende korte.

Utbredelse

Arten er bare kjent fra det østlige Brasil (Espirito Santo).
Skuffeprinsippet

Skuffeprinsippet, eller Dirichlets skuffeprinsipp er et prinsipp i matematikk som ofte brukes i kombinatoriske argumenter. Det sier at hvis man skal legge et visst antall objekter i et visst antall skuffer, og man har flere objekter enn skuffer, så må minst én skuff inneholde minst to objekter. Man antar at prinsippet først ble formulert av Dirichlet i 1834. Prinsippet er i Norge også kjent under sitt engelske navn, pigeonhole principle, eller ved fornorskningen duehullprinsippet. Det engelske ordet pigeonhole har imidlertid en videre betydning enn duehull; det kan for eksempel bety brevhylle, men brukes også som bås i uttrykket sette i bås.

Matematisk formulering

Forklaringen ovenfor er uformell. Matematisk kan man uttrykke det mer formelt på denne måten: La f være en funksjon fra mengden X til mengden Y. Hvis |X| > |Y| (det vil si at X har større kardinalitet enn Y, eller at X har flere elementer enn Y) så kan ikke f være injektiv.
Denne formuleringen er også riktig om man lar X, og eventuelt Y, ha uendelig mange elementer.

Generalisering

En generalisering av skuffeprinsippet lyder: Hvis n objekter skal legges i m skuffer, så må minst én skuff inneholde minst \lceil n/m \rceil objekter. Her betegner \lceil x \rceil det minste heltallet som er større enn eller lik x.
Hine

Hine er et konjakkhus. De har egne vinmarker, og kjøpte så sent som februar 2005 vinmarker i Grande Champagne (120 hektar).

Historie

Huset ble grunnlagt av Thomas Hine, i 1821, under navnet «Thomas Hine & Co». Han flyttet fra England (Beaminster i Dorset) til Cognac-regionen i 1791. Siden revolusjonen var i full gang i Frankrike, ble han arrestert og anklaget for å være spion, men ble snart løslatt. Men siden Frankrike og England var i krig, var grensene stengt, så han kom seg ikke hjem til England som han hadde tenkt. Han fikk jobb i et firma som hadde produsert konjakk siden 1763, og gjorde det svært bra der. snart giftet han seg med datteren i huset, Francoise Elisabeth. Han jobbet med konjakk, lærte mye om konjakk, og utviklet hele tiden firmaet. I 1821 gav han firmaet det navnet det har den dag i dag, Thomas Hine & Co. 
Til lagring bruker de kun Limousin eikefat. 
Huset ledes i dag av Bernhard Hine, som er direkte avkommer fra grunnleggeren.
Norgesmesterskapet i boksing 1962

Norgesmesterskapet i boksing 1962 ble arrangert 8. april i Oslo.
Kongepokalen ble vunnet av Tore Magnussen. 
Forbundspokalen ble vunnet av Axel Laustsen.
Ninas vandrepokal til beste klubb ble vunnet av Bokseklubben Pugilist.
Heggedal og Blakstad skolekorps

Historie

Det forberedende arbeidet med å starte et skolekorps startet høsten 1955. Den 9. september ble det holdt et møte på Heggedal skole etter initiativ fra Heggedal Musikkorps ved Knut Løken og Øyvind Aamann. Møtet samlet 22 foreldre. En uke senere startet et notekurs med 58 deltakere ledet av Knut Løken.
Den 24. januar 1956 ble korpset stiftet, under navnet «Heggedal Skoles Musikkorps». Stiftelsen fant sted på Heggedal skole. Til 17. mai samme året var alt klart og 35 musikanter marsjerte i barnetoget under korpsets første dirigent Cato Elnes. 13. september 1956 ble korpsets første årsmøte holdt. Korpsets styre ble valgt, med Leiv Julseth som korpsets første formann.
En egen mødregruppe ble etablert i 1959 for å skaffet penger til korpset. Dette bidro til å holde korpset i drift. Også Asker kommune og vel-foreningene hjalp korpsets økonomi. Gjennom 1960- og 70-tallet var korpsets økonomi likevel svak. Fra inngangen til 80-årene ble den økonomiske situasjonen til korpset bedre.
I 1978 endret korpset navn til «Heggedal skolekorps». Frem til 1998 rekrutterte skolekorpset i hovedsak fra Heggedal skole. Høsten 1998 åpnet Blakstad skole. Foreldrenes Arbeidsutvalg (FAU) ved Blakstad skole valgte Heggedal skolekorps som skolens korps. I mars 2000 endret korpset derfor navn til «Heggedal og Blakstad skolekorps».
Erling Gjone

Karriere som arkitekt

Gjone avla studenteksamen i 1916 og begynte deretter ved Norges tekniske høgskole, der han gikk ut som arkitekt i 1920. Etter avsluttede studier arbeidet Gjone en periode i Bergen hos arkitekt Ole Landmark. I 1936 ble Gjone ansatt som dosent i eldre norsk byggekunst ved Norges tekniske høgskole. Fra 1947 var han professor i byggekunstens historie samme sted. Gjone gikk av med pensjon i 1968.
Gjone gjorde en betydelig innsats for bevaring av norske middelalderbygninger. Han var ansvarlig for restaureringsarbeider ved Mære kirke og Værnes kirke. Han satt som medlem av komitéene for restaurering av Austråttborgen og Bergenhus festning. Den største innsatsen la Gjone ned i arbeidet med restaureringen av Erkebispegården i Trondheim. Han var også medlem i tilsynskomitéen for Nidaros domkirkes restaureringsarbeider.

Andre verdenskrig

Ved det tyske angrepet på Norge 9. april 1940 meldte Gjone seg til tjeneste på Hegra festning og deltok i forsvaret av denne under den over tre uker lange beleiringen. Senere ble han engasjert i motstandsarbeid og ble sjef for Milorg i Trøndelag.

Utmerkelser

Gjone ble i 1961 utnevnt til ridder av 1. klasse av St. Olavs Orden. Han ble også tildelt Deltagermedaljen med rosett og mottok den britiske King's Medal for Courage in the Cause of Freedom.
Gjone var medlem av Det Kongelige Norske Videnskabers Selskab og Norges Tekniske Vitenskapsakademi.
Actias neidhoeferi

Utseende

En nokså stor, skinnende hvit påfuglspinner. Forvingens forkant er brunrød unntatt ytterst i spissen, denne stripen fortsetter som en karge over thorax. Alle vingene har en rosa øyeflekk med svart innerkant. Hos hannen er bakvingene trukket ut til lange stjerter, dog ikke så lange som hos enkelte andre månespinnere.

Utbredelse

Arten lever på Taiwan.
Shaping-demningen

Shaping-demningen er en demning med vannkraftverk under utbygging i det sentral-vestlige Kina, i vassdraget Dadu He, en sideelv til Chang Jiang. Vannkraftverket blir liggende plassert i provinsen Sichuan. Ved igangsettelse skal vannkraftverket ha en kapasitet på 345 MW.
.lu

Registrering

En lokal kontakt må utpekes for å registrere et domene under .lu. I mange år måtte søknaden om registrering gjøres via brevpost eller faks, men 18. september 2006 innførte registreringsenheten domenenavnregistrar modellen.
Spy (film)

Handling

Susan Cooper (spilt av McCarthy) er en upretensiøs CIA-analytiker som tilbringer det meste av tiden bak et skrivebord, og er den usynlige helten bak mange av byråets mest farlige oppdrag. Men når partneren hennes forsvinner og en annen toppagent blir kompromittert, melder hun seg frivillig til å gå dypt undercover for å infiltrere verden til en livsfarlig våpenhandler, og forhindre en global krise.
Randdvergmåler

Utseende

En liten (vingespenn 19 – 22 mm), slank, lyst brunlig måler. Vingene har en silkeaktig glans. Begge vingepar er gråhvite med tallrike, mer eller mindre tydelige, gulbrune tverrstriper. Vingenes ytterkant er nokså bredt gulbrun med en hvit siksak-tverrstripe, dette er et godt kjennetegn på arten. Den har ikke noen mørk flekk i forvingen.

Levevis

Larvene lever på gullris (Solidago virgaurea).

Utbredelse

Arten forekommer i det meste av Europa, men er sjelden de fleste steder. I Norge er den funnet spredt fra Østfold til Vest-Agder.
Rodisme

Rodisme (russisk språk: Родянство), eller Rodnoveri (engelsk språk: Rodnovery, russisk: Родноверие / Rodnoverie) er en neo-etnisk religion som ser seg selv i tradisjonen av slaviske natur-religion, avhengig av slavisk kultur, mytologi og religiøse forestillinger.
Idunn.no

Idunn.no er et nettsted for nordiske fagtidsskrifter som tilbyr elektroniske utgaver i fulltekst, samt avansertsøk på tvers av disse. Idunn.no eies og driftes av Universitetsforlaget.
Idunn.no inneholder over 50 fagtidsskrifter innenfor fagområdene juss, pedagogikk, helse- og sosialfag, humanistiske fag, samfunnsfag, økonomi og naturfag. De fleste av tidsskriftene kommer i tillegg til den elektroniske versjonen også ut med en papirutgave. Innholdet har høyt faglig nivå, og er bearbeidet og antatt av redaksjoner som nyter faglig anseels innenfor sine respektive fagmiljøer. 
Søk og nyhetsvarsling er gratis, men å lese artikler i fulltekst krever i de fleste tilfeller betaling. Idunn.no har også flere Open Access-tidsskrifter, som ligger åpent tilgjengelig for alle.
Idunn.no ble lansert den 26. mai 2004. Ved lanseringen bestod tjenesten av omtrent 30 tidsskrifter. I dag består idunn.no av over 50 tidsskrifter hvor de fleste er representert med 13-14 årganger.
Fort Dix

Fort Dix er en base for Den amerikanske hær i Burlington County i New Jersey i USA. Den er oppkalt etter generalmajor John Adams Dix, en veteran fra den britisk-amerikanske krig (1812) og den amerikanske borgerkrig. Konstruksjon av basen begynte i juni 1917. Basen het først Camp Dix; navnet ble endret til Fort Dix i 1939. Like ved ligger McGuire Air Force Base.
Berlinerkrans

Berlinerkrans er et bakverk formet som en ring lagt i sløyfe. Det er typiske julekaker, og blir ofte regnet som en av «de syv slagene». Deigen er lagd av en blanding av rå og kokte eggeplommer, sukker, mel, og smør, og berlinerkransene er typisk pyntet med perlesukker.
Acetaldehyd

Acetaldehyd eller etanal er en aldehyd og en brannfarlig væske med formel CH₃CHO eller MeCHO. Den blir blant annet brukt til å fremstille organiske kjemikalier som DDT. Det er et oksidasjonsprodukt av etanol.
Acetaldehyd finnes i frukt, kaffe og brød da planter produserer stoffet ved stoffskifte. Det er også det best kjente stoffet som fremkaller bakrus.
Etanal kan man også finne i sherry.
Acetaldehyd oksiderer i luft til organisk syre, for eksempel

2 CH₃CHO + O₂ → 2 CH₃COOH
The Kitchen

The Kitchen er et non-profit, tverrfaglig kunstsenter i New York, med spesiell vekt på å identifisere, støtte og presentere innovative kunstnere, nye og ukjente talenter, og etablerte kunstnere som ønsker å ta uvanlige kreative sjanser.
The Kitchen ble grunnlagt i Greenwich Village i 1971 og det har navnet fra den opprinnelige beliggenheten, kjøkkenet på Mercer Arts Center. Selv om det først var ment som et sted for utstilling av videokunst, så utvidet the Kitchen snart sitt formål til å omfatte andre kunstformer, både visuelle og utøvende. Betydningsfulle kunstnere fra the Kitchen er Philip Glass, Rhys Chatham, Glenn Branca, Laurie Anderson, John Moran, Peter Greenaway, Ridge Theater, The Future Sound of London, Leisure Class, Brian Eno og Cindy Sherman.
Resonnement

Et resonnement (fra fransk raisonnement) er en tankerekke som logisk fører til en slutning/konklusjon. Et resonnement er altså fornuftig og følgeriktig tenkning. Det er handlingen eller prosessen med å trekke konklusjoner fra fakta, bevis, osv.
Ringsjön

Ringsjön er en innsjø i Skåne län i Sverige. Sjøen er regulert, med en middelhøyde på 53,5 meter over havet. Den største dybden er 17 meter. Tidligere dekket den et langt større areal enn i dag, men i 1883 besluttet godseieren på Rönneholm å senke vannstanden omkring 1,5 meter. Sjøen ble da delt i tre deler: Östra Ringsjön, som er Skånes nest største innsjø, samt Västra Ringsjön og Sätoftasjön. 
Midt i sjøen, på det som før var en øy, lå det tidligere Bosø kloster, som nå er omdannet til et gods som drives av slekten Bonde. Bygningene er åpne for offentligheten.
Kastalia

Inspirasjon

Den tyske forfatteren Hermann Hesse har en omfattende henvisning til Kastalia i sitt hovedverk Das Glasperlenspiel fra 1943, norsk utgave som Glassperlespillet i 1970, og hvor handlingen foregår i det utopiske landet Kastalia.
I 1963 grunnla Timothy Leary og flere andre foreningen International Foundation for Internal Freedom (IFIF). Den fikk senere navnet Castalia Foundation og har hus på en stor landeiendom i Millbrook i den amerikanske delstaten New York. Det var på denne eiendommen at Leary foretok sine mange forsøk med det hallusinogene stoffet LSD.
Gi meg en blomst mens jeg lever

«Gi meg en blomst mens jeg lever» er opprinnelig en dansk skillingsvise. Det finnes flere viser med denne tittelen. På skillingstrykket til denne står en Gudbrand J. Hurum kreditert som tekstforfatter, men opplysningene er vage. 
En annen teori som er mer sannsynlig er at det er danske Ingeborg Næstved (født 1887) som har skrevet diktet. Originalen som sto blant annet på trykk i bladet DØVES JUL i 1961. Dikteren selv var hørselshemmet.
Visa er kjent i Norge fra 1900, og innspilt på platen Frem fra Glemselen kap.11 med Rita Engebretsen.
GameFAQs

GameFAQs er en nettside som publiserer ofte stilte spørsmål og guider til videospill. Den ble skapt i november 1995 av Jeff «CJayC» Veasey, og er eid av CNET Networks. GameFAQs har en enorm database av videospillinformasjon og har blitt kalt en nettside hvor leserne «kan få nesten all informasjon» angående spillstrategier. Systemene dekket serier fra 8-bit Atari-plattformen til dagens konsoller. OSS-ene, kodene, anmeldelsene, spillagringene og kredittene er fremlagt av frivillige spillere, og bidrag blir evaluert av nettsidens to redaktører, Jeff Veasey og Allen «Sailor Bacon» Tyner.
Smith & Wesson Model 29

Modell 629

I 1978 introduserte S&W Modell 629, er rustfri versjon av Modell 29. Den kommer også i en Classic-versjon med full underlug.

Mountain Gun

Mountain Gun ble introdusert i 1989 som en lettvektsversjon av Modell 29.